Aika ke 23.5. klo 14.00–16.00

Paikka Raision kaupunginkirjasto

Läsnä Katarina Kapiainen, Turku

Olli Hirvonen, Turku

Anni Salonen, Laitila

Tiina Salo, Raisio

Sari Saarela, Kaarina (Skype-yhteys)

Poissa Viktoria Kulmala, Mynämäki

Merja Kalliomäki, Pori

Eila Polojärvi, Uusikaupunki

Gunilla Ritkaew, Kemiönsaari

1. **Kokouksen järjestäytyminen**

Katarina Kapiainen kirjoittaa muistion.

Kokouksen Skype-linkki: https://join.skype.com/f8eYBE3EKWCx

1. **Kuulumisten vaihto**

Ryhmän suunnittelemalle hankkeelle ei myönnetty avustusta.

Eskon järjestämät koulutuspäivät Oulussa olivat onnistuneet, esillä oli paljon kiinnostavia käytäntöjä, kuten Kemin digikirjasto ja Oulun digitalkkari.

Keskusteltiin Turun digitaalisesta kotipalveluhankkeesta ja kerrottiin kirjaamiskoulutuksesta, jotta kodinhoitajat välittäisivät kirjastolle tiedoksi ikäihmisten kulttuurisia tarpeita. Olli kertoi Aili-verkoston toiminnasta. Turussa järjestetään syksyllä kuukausittain pankkipäivää, jossa pankkien edustajat opastavat verkkopankin käyttämisessä ja sähköisessä tunnistautumisessa. Katarina laittaa tästä tiedotetta eteenpäin, samalla sabluunalla voidaan kokeilla muissakin kunnissa vastaavaa.

Raisiossa paraikaa rekrytoidaan uutta senioripalveluiden informaatikkoa. Raisio-opisto aloittaa syksyllä säännöllisen digituen Raisio-huoneessa. Keskusteltiin tulevaisuuden digineuvonnan tarpeista – millainen pommi on tulevaisuudessa tulossa, kun on ihmisiä, jotka osaavat pankkipalvelut mutta eivät esim. sairauden takia voi käyttää niitä enää. Anu Ojarannan kanssa voisi keskustella toimintamalleista – esim. Oulun digitalkkarimallista.

Laitilassa tulossa vanhustenviikon ohjelmaa yhteistyössä koordinoidusti: kirjasto- ja kulttuuripuoli, seurakunta, eläkeläisyhdistykset ja liikuntapuoli järjestävät viitenä päivänä eri tapahtumia. Hoitokotien seurustelurobotti tulee vierailulle Laitilan terveyskodista – tämä olisi kiinnostava ohjelmanumero varmasti muuallakin!

Kaarinassa AVI:n avustuksella alkava palvelu: kirjaston vieressä ikäihmisten palvelutori Eerikki. Syyskuusta lähtien tiettyinä päivinä joku kirjastosta päivystää palvelutorilla ja toimii ns. kulttuurikirjastokummina. Asiakas voi varata ajan ja kirjastonhoitaja kertoo kirjasto- ja kulttuuripalveluista. Lisäksi tehdään kierroksia palvelutaloihin ja kerrotaan niissä kirjaston palveluista.

Kaupunginjohtajan mukaan uutta alueellista esteettömyysasiamiestä ei olla palkkaamassa, mikä kuulostaa erikoiselta, sillä kyse on kuitenkin alueellisesta, useamman kunnan yhteisestä vakanssista, josta on tehty sopimus vuonna 2013, ei kaupungin omasta toiminnasta. Uuden saavutettavuuslainsäädännön luulisi pitävän sisällään jonkinlaisia vaatimuksia esteettömyysasiamiehestä. Vai onko tarkoitus, että säästetään palkkakuluissa ja siirretään rahaa Kunnon kodille tms. taholle, joka tekee maksusta esteettömyyskartoituksia kunnallisille toimijoille?

Selvitellään vanhusneuvoston, kaupunginvaltuutettujen, Kynnys ry:n tai muiden avulla, voiko näin todella olla – tai onko muita tehtäviä, jotka vakanssiin voisi liittää, jotta se saataisiin täytettyä.

Kaarinassa on uusi hyvinvointikoordinaattori, jolle kuuluu myös esteettömyys ja mm. vanhus- ja vammaisneuvosto. Hyvinvointikoordinaattori voisi olla avuksi selvittämisessä, ellei sitten ole kyse siitä, että erillisiä koordinaattoreita tulee useampiin kuntiin.

1. **Ryhmän jatko**

Työryhmä muuttaa muotoaan verkostoksi. Keskitytään vähemmän yhteisen, järjestäytyneen toiminnan suunnittelemiseen ja enemmän keskinäiseen viestintään ja tiedottamiseen. Kokoustetaan harvemmin naamakkain: kerran huhti-toukokuussa ja kerran loka-marraskuussa. Näihin kokouksiin ovat tervetulleita muidenkin kirjastojen ikääntyneiden parissa työtä tekevät, tehdään työryhmästä kaikille avoin verkostotapaaminen. Kasvokkaisten kokoontumisten välillä voidaan pitää Skype-palavereja ydinryhmän kanssa tarpeen mukaan.

1. **Seuraava kokous**

Seuraava, kaikille avoin kokous pidetään 30.10. klo 14–16 Kaarinassa, luvassa kierros uudistuneessa kirjastossa. Ydinryhmä voi kokoontua Skypessä tarpeen mukaan jo aiemmin.